um breytingu á lögum um tóbaksvarnir , nr. 74 / 1984 , sbr. lög nr. 101 / 1996 . ( Eftir 2. umr. , 19. maí . ) Með munntóbaki er í lögum þessum átt við allar vörur , unnar að öllu eða einhverju leyti úr tóbaki til töku í munn , að undanskildum þeim sem eru ætlaðar til reykinga . 3. tölul. 2. mgr. 5. gr. laganna orðast svo : Að efna og hvetja til átaks í tóbaksvörnum og leitast við að samræma tóbaksvarnir í landinu . Á eftir 3. mgr. 6. gr. laganna kemur ný málsgrein og orðast svo : Sá sem framleiðir , flytur inn eða selur tóbak má ekki án samþykkis heilbrigðis - og tryggingamálaráðherra gefa með orðum eða táknum sínar eigin upplýsingar á umbúðum vörunnar um heilsufarsleg áhrif af neyslu hennar . Eftirfarandi breytingar verða á 7. gr. laganna : a . Á eftir orðunum ,, þar á meðal “ í 1. tölul. 3. mgr. kemur : vörukynningar . b . 3. tölul. 3. mgr. orðast svo : hvers konar umfjöllun í fjölmiðlum um einstakar vörutegundir til annars en að vara sérstaklega við skaðsemi þeirra . c . Við bætast þrjár nýjar málsgreinar sem orðast þannig : Óheimilt er að setja á markað hér á landi tóbak undir vörumerkjum sem eru þekkt sem eða notuð sem merki fyrir aðra vöru eða þjónustu . Hvers kyns framlög til viðburða eða starfsemi sem miða að því eða hafa þau beinu eða óbeinu áhrif að kynna tóbak eru bönnuð . Tóbaki og vörumerkjum tóbaks skal komið þannig fyrir á útsölustöðum að það sé ekki sýnilegt viðskiptavinum . Eftirfarandi breytingar verða á 8. gr. laganna : a . Í stað orðanna ,, neftóbak og munntóbak “ í 5. mgr. kemur : neftóbak og allt munntóbak . b . Við bætast fjórar nýjar málsgreinar sem orðast svo : Þeir einir sem orðnir eru 18 ára mega selja tóbak . Heimilt er sveitarfélögum að innheimta gjald fyrir leyfi og eftirlit með starfsemi leyfishafa að fenginni umsögn heilbrigðisnefnda . Þrátt fyrir ákvæði 1. mgr. má leyfa reykingar á veitinga - og skemmtistöðum á afmörkuðum svæðum , en tryggja skal fullnægjandi loftræstingu , sbr. 4. mgr . Þar sem reykingar eru leyfðar samkvæmt grein þessari skal séð fyrir loftræstingu sem fullnægir kröfum heilbrigðiseftirlits og þess gætt að reykingarnar mengi ekki andrúmsloftið þar sem þær eru ekki leyfðar . Ráðherra skal í samráði við menntamálaráðherra og Íþrótta - og Ólympíusamband Íslands setja reglur um takmarkanir á tóbaksneyslu utan húss á íþróttasvæðum . Eftirfarandi breytingar verða á 10. gr. laganna : a . Á eftir orðinu „ grunnskólum “ í 1. tölul. 1. mgr. kemur : vinnuskólum sveitarfélaga . b . Við 1. mgr. bætist nýr töluliður sem orðast svo : Í fangelsum . Leyfa má þó reykingar í fangaklefum . Skylt er að gefa þeim sem ekki reykja kost á reyklausum fangaklefum . c . Við bætist ný málsgrein sem verður 2. mgr. og orðast svo : Öll önnur tóbaksneysla er jafnframt bönnuð í grunnskólum , vinnuskólum sveitarfélaga , leikskólum , hvers konar dagvistum barna og húsakynnum sem eru fyrst og fremst ætluð til félags - , íþrótta - og tómstundastarfa ungmenna . Sama gildir um allar samkomur sem einkum eru ætlaðar ungmennum . Í stað orðanna ,, 1. mgr. 17. gr. “ í 11. gr. laganna kemur : 1. mgr. 18. gr. 12. gr. laganna orðast svo : Með þeirri undantekningu sem leiða kann af 2. og 3. mgr. 9. gr. , sbr. þó 5. mgr. sömu greinar , skal hver maður eiga rétt á reyklausu andrúmslofti innan dyra á vinnustað sínum og vinnuveitandi sjá til þess að hann njóti þess réttar . Heilbrigðis - og tryggingamálaráðherra skal setja reglur í samráði við félagsmálaráðherra og samgönguráðherra um takmarkanir á reykingum á vinnustöðum , þar á meðal í skipum , í samræmi við 1. mgr. og með tilliti til 1. gr. laga þessara . Eftirfarandi breytingar verða á 13. gr. laganna : a . Í stað orðanna „ farþegarými almenningsfarartækja “ í 1. mgr. kemur : almenningsfarartækjum . b . Á eftir orðunum „ milli landa “ í 2. mgr. kemur : án viðkomu á Íslandi . c . 3. mgr. fellur brott . Inngangsmálsliður 1. mgr. 14. gr. laganna orðast svo : Menntamálaráðuneytið skal í samráði við heilbrigðis - og tryggingamálaráðuneytið og tóbaksvarnanefnd sjá til þess að fram fari reglubundin fræðsla í því skyni að draga úr tóbaksneyslu . Rísi ágreiningur um ákvarðanir heilbrigðisnefndar er heimilt að vísa málinu til úrskurðarnefndar sem starfar skv. 31. gr. laga um hollustuhætti og mengunarvarnir , nr. 7 / 1998 , með síðari breytingum . 19. gr. laganna orðast svo : Brot gegn ákvæðum 6. og 7. gr. eða reglum sem settar eru á grundvelli þessara laga og tengjast þeim greinum varða sektum en fangelsi allt að tveimur árum séu sakir miklar eða brot ítrekað . Ákvæði 9. mgr. 8. gr. laganna um leyfisveitingar á tóbaki í smásölu og eftirlit með henni skal endurskoða innan fimm ára frá því að lög þessi öðlast gildi , sbr. 1. mgr. 4. gr. laga nr. 27 / 1999 , um opinberar eftirlitsreglur . Þegar lög þessi hafa öðlast gildi skal fella meginmál þeirra inn í lög nr. 74 / 1984 , um tóbaksvarnir , sbr. breytingu á þeim lögum , nr. 101 / 1996 , og gefa þau út svo breytt með samfelldri hefðbundinni greinatölu .